Odense Adresse-Contoirs Efterretninger, 1843-06-27
Jeg tillader mig ved denne Leilighed at meddele de ærede Subskribenter: 1. At Hs. K. H. Kronprindsen har beviist Selskabet den Ere at tiltræde samme; og at vi, uagtet kun 1/4 Deel af Planerne endnu ere indkomne, tælle 150 Subskribenter i alle Provindser og gjennem alle Stænder. 2. Med Undtagelse af Hr. Proprietair, Ridder Hofman Bang til Hofmansgave, og Hr. Stænderdeputeret, Apotheker, Dahlerup i Thisted, samt Hr. Proprietair Kjærulff til Weslesgaard, ere de gjorte Tilbud og at anlægge Planteskoler, udtalte saa ubestemt, at jeg tillader mig at imødesee nærmere Underretning om saadanne Anlæg, og hvad der ønskes bidraget af Planter, Stiklinger og Frøe; hvilket da efter bedste Evne skal vorde overladt herfra. - En Hovedsag ved slige Anlæg vil det være at gaae frem saaledes, at det kan blive til Belæring og Opmuntring, og fremfor Alt at plante og saae kulgravet Jord. Vilde Frugtstammer til Forædling ere ikke at faae i Landet, de maae indtil videre kjøbes fra Udlandet. Det er at haabe, at saadanne Stammer efterhaanden ville være at finde i Planteskolerne. 3. Endnu tør jeg ikke meddeele, om vi i det første Aar blive istand til at lade udgaae en Haveavis, hvorved Selskabet vilde gavne ligesaa meget, som dette vilde være en ønskelig og billig Vei til Forbindelse og Meddelelse blandt Medlemmerne. Om og under hvilke Vilkaar jeg til næste Foraar tør iværksætte den fra flere Sider meget ønskede Læreanstalt for Havekarle, vil beroe paa Omstændighederne og skal nærmere vorde meddeelt. Hvem der ønsker unge Mennesker oplærte, bedes at gjøre Anmeldelse derom. Een Sommer antages i Almindelighed tilstrækkelig for at uddanne en duelig Havekarl, der har Lyst og Anlæg. 4. Efterat Subskriptionsindbydelserne ere indkomne, tilstilles de ærede Subskribenter en Fortegnelse over Selskabets Medlemmer og disses Løbenummere, hvorefter Forlodningen vil vorde foretaget af Notarius publicus paa Gjæstgivergaarden ved Snoghøi Onsdagen den 30 August, om Eftermiddagen Kl. 4, og hvortil de ærede Medlemmer saavidt muligt indbydes. Udfaldet vil derpaa strax vorde offentliggjort. Saalænge Selskabet endnu ingen offentlig Understøttelse nyder, antager jeg det rigtigst, at kun 1/2 Deel af Medlemmerne erholder Gevinster af 12 Stkr. forskjellige fine Frugttræer, ansatte til en Priis fra 26 til 12 Rbs. pr. Stk., deraf regnes 2 Rbs. pr. Træe for Jndpakning. For dette Beløb kunne da de Vindende, naar de ikke have Brug for Frugttræer, erholde hvad de ønske af vilde Træer, blomstrende Buske, Frilandsblomster, Potteplanter eller Frøe, Jordbærplanter, Ribs= og Stikkelsbærbuske m.m. For at vedligeholde Jnteressen for Sagen har jeg draget Omsorg for, at der blandt de Jkkevindende uddeles flere Exemplarer af hvad de fortrinlig kunne ønske af de ovenanførte Sager. Træer og Buske fordeles saavidt muligt endnu i dette Efteraar, hvorimod Frøet og Blomster først forsendes til Foraaret. 5. Contingentet bedes indsendt til Cassereren, Forvalter Hansen, paa Snoghøi, senest førend 15 August, og for at lette dette for de ærede Subskribenter, saavelsom for at lette Fordelingen, bedes de forskjellige Egnes Subskribenter at formaae enten Dhrr. Subskribentsamlere eller en anden af Medlemmerne til at modtage og afsende Contingentet, samt at modtage og fordeele hvad til Medlemmerne afsendes, og derfor at opgive hvor Pakkerne i nærmeste Kjøbstad kunde afleveres. De ærede Medlemmer anmodes om, ved Jndsendelsen af deres Contingent at opgive hvad de ved Forlodningen og Fordeelingen fortrinlig ønske at erholde. 6. Naar den første Forlodning er foretaget, aflægges og offentliggjøres Regnskabet; og efterat vi saaledes have et Aars Erfaring for os, bestemmes til Foraaret en Generalforsamling, hvor jeg da vil tillade mig at bede de ærede Medlemmer personlig, eller fra de forskjellige Egne skriftlig, at tilkjendegive deres Mening om de ønske en Forandring i Selskabets Virksomhed; thi i det første Aar bliver Alt ganske overeensstemmende med Jndbydelsen. 7. Hovedhensigten ved min Plan, at fremme Plantning samt Frugt- og Havekultur blandt Landalmuen, og hvorfor det blev nødvendigt, dermed at forene andre Have=Venners Jnteresser, synes kun i en liden Grad at opnaaes det første Aar, da vi endnu tælle altfor faa Medlemmer i Bondestanden; men jeg nærer det bedste Haab for, at dette dog vil lykkes, alt eftersom vi vinde flere og flere Deeltagere, og Landalmuen faaer at see, at det nok kan betale sig at være Medlem, hvortil vi ved det Kongelige Rentekammers gunstige Tilsagn om vilde Træer til Uddeeling ville være istand. De fleste Subskribenter blandt Bondestanden have vi hidindtil erholdt i Hertugdommet Slesvig. 8. Det Kongelige Landhuusholdningselskab er ansøgt om en Deel Exemplarer af den for Træplantning saa fortjente Consistorialraad Bjerregaards Opraab til Træeplantning, til gratis Uddeeling blandt Selskabets Medlemmer. 9. For den gjensidige Meddelelse, hvorved Sagen meget kan fremmes, vilde det glæde mig, hvis det maatte convenere de nærmest boende Medlemmer, stundom at besøge min Have, og for at saamange Medlemmer som muligt da kunde træffe sammen, tillader jeg mig, for det første, at foreslaae den første Onsdag Eftermiddag i hver Maaned. Jeg skal da saavidt muligt sørge for at Gartnerne have noget Nyt og Smukt at forevise; ligesom det er at haabe, at flere Medlemmer kunde have een eller anden smuk Blomst eller sjelden Frugt at medbringe. Paa denne Maade bliver man ogsaa bekjendt med de forskjellige Jdeer, og man kommer til et Resultat, hvorvidt de ere at udføre. 10. Jeg tillader mig fremdeles at indbyde til Subskription. Dhrr. Redacteurer anbefales denne Meddelelse til velvillig Optagelse i deres Blade, ligesom jeg ret meget vil erkjende ethvert Bidrag til at fremme denne Sag, der forekommer mig fortrinlig at egne sig til Dhrr. Sognepræsters særdeles Jnteresse. Snoghøi den 20 Juni 1813. Riegels.